open-index/open-wikipedia-markdown huggingface dataset:
Spartan kuningas

**Spartan kuninkaat** hallitsivat antiikin Spartaa. Kuninkaita oli aina kaksi, ja he tulivat eri kuninkaallisista suvuista – agiadeista ja eurypontideista. Kuninkaiden tehtäviin kuului toimia ylipappeina, tuomareina ja sotapäällikköinä. Myöhemmin kuninkaiden valtaa rajoitettiin, ja enemmän valtaa saivat eforit ja neuvosto (*[[gerusia]]*). 

## Agiadit

* Eurysthenes ? – noin 930 eaa.
* Agis I noin 930 eaa. – noin 900 eaa.
* Ekhestratos noin 900 eaa. – noin 870 eaa.
* Leobates noin 870 eaa. – 840 eaa.
* Dorissos noin 840 eaa. – noin 820 eaa.
* Agesilaos I noin 820 eaa. – noin 790 eaa.
* Arkhelaos noin 790 eaa. – noin 760 eaa.
* Teleklos noin 760 eaa. – noin 740 eaa.
* Alkamenes tai Alkmenes, noin 740 eaa. – noin 700 eaa.
* Polydoros n. 700 – noin 665 eaa.
* Eurykrates n. 665 – noin 640 eaa.
* Anaksandros n. 640 – noin 615 eaa.
* Eurykratides n. 615 – noin 590 eaa.
* Leon noin 590 eaa. – 560 eaa.
* Anaksandridas II noin 560 eaa. – noin 520 eaa.
* Kleomenes I noin 520 eaa. – noin 490 eaa.
* Leonidas I noin 490 eaa. – 480 eaa.
* Pleistarkhos 480 eaa. – noin 459 eaa.
* Pleistoanaks noin 459 eaa. – 409 eaa.
* Pausanias 409 eaa. – 395 eaa.
* Agesipolis I 395 eaa. – 380 eaa.
* Kleombrotos I 380 eaa. – 371 eaa.
* Agesipolis II 371 eaa. – 370 eaa.
* Kleomenes II 370 eaa. – 309 eaa.
* Areus I 309 eaa. – 265 eaa.
* Akrotatos 265 eaa. – 262 eaa.
* Areus II 262 eaa. – 254 eaa.
* Leonidas II 254 eaa. – 235 eaa.
* Kleomenes III 235 eaa. – 222 eaa.

## Eurypontidit

* Prokles
* Soos ? – noin 890 eaa.
* Eurypon noin 890 eaa. – noin 860 eaa.
* Prytanis noin 860 eaa. – noin 830 eaa.
* Polydektes noin 830eaa. – noin 800 eaa.
* Eunomos noin 800 – noin 780 eaa.
* Kharillos noin 780 eaa. – noin 750 eaa.
* Nikandros noin 750 eaa. – noin 720 eaa.
* Theopompos noin 720 eaa. – noin 675 eaa.
* Anaksandridas I noin 675 eaa. – noin 645 eaa.
* Zeuksidamas noin 645 eaa. – noin 625 eaa.
* Anaksidamos noin 625 eaa. – 600 eaa.
* Arkhidamos I noin 600 – noin 575 eaa.
* Agasikles noin 575 eaa. – noin 550 eaa.
* Ariston noin 550 eaa. – noin 515 eaa.
* Demaratos noin 515 eaa. – noin 491 eaa.
* Leotykhidas II noin 491 eaa. – 469 eaa.
* Arkhidamos II 469 eaa. – 427 eaa.
* Agis II 427 eaa. – 401 eaa./400 eaa.
* Agesilaos II 401 eaa./400 eaa. – 360 eaa.
* Arkhidamos III 360 eaa. – 338 eaa.
* Agis III 338 eaa. – 331 eaa.
* Eudamidas I 331 eaa. – noin 305 eaa.
* Arkhidamos IV noin 305 eaa. – noin 275 eaa.
* Eudamidas II noin 275 eaa. – noin 245 eaa.
* Agis IV noin 245 eaa. – 241 eaa.
* Eudamidas III 241 eaa. – 228 eaa.
* Arkhidamos V 228 eaa. – 227 eaa.
* Eukleidas 227 eaa. – 221 eaa. (Eukleidas oli agiadi - hänen veljensä Kleomenes III syrjäytti viimeisen eurypontidin ja teki veljestään kanssahallitsijansa)

## Sellasian taistelun jälkeen

Sellasian taistelun jälkeen Spartasta tuli tasavalta (221 eaa. – 219 eaa.).

* Agesipolis III (agiadi) 219 eaa. – 215 eaa. - viimeinen agiadien hallitsijasukuun kuulunut kuningas.
* Lykurgos (eurypontidi) 219 eaa. – 210 eaa.
* Makhanidas (tyranni) 210 eaa. – 207 eaa.
* Pelops (eurypontidi) 210 eaa. – 206 eaa.
* Nabis (ehkä eurypontidi) 206 eaa. – 192 eaa.
Châlons-en-Champagne

**Châlons-en-Champagne** on kaupunki Ranskassa Grand Estin alueella. Châlons-en-Champagne sijaitsee Champagnen historiallisen maakunnan alueella. Kaupungin entinen nimi Châlons-sur-Marne muutettiin virallisesti nykyiseen muotoonsa vuonna 1998.  

Vuoden 2006 väestönlaskennan mukaan kaupungissa oli 46&nbsp;184 asukasta. Kaupunki oli Marnen departementin ja Champagne-Ardennen suuralueen pääkaupunki ennen alueuudistusta.

## Lähteet

## Aiheesta muualla

* Châlons-en-Champagnen viralliset verkkosivut
Jari Salmi

**Jari Salmi** (s. 17. joulukuuta 1962 Kemi) on suomalainen teatteri- ja televisionäyttelijä.

Salmi valmistui teatteritaiteen maisteriksi Tampereen yliopiston näyttelijäntyön laitokselta vuonna 1993. Hän oli tekemässä kaksi Venla-palkintoa saanutta sketsisarjaa *[[Pulkkinen (televisiosarja)|Pulkkinen]]*, jota kuvattiin ja esitettiin Nelosella kolme tuotantokautta ja 35 jaksoa vuosina 1999–2002. Salmi käsikirjoitti sarjan yhdessä Juha Jokelan kanssa ja esitti pääroolit parinaan Antti Virmavirta.

Salmi on esiintynyt muun muassa televisiosarjoissa *[[Päin perhettä]]* (Yle TV2), *[[Metsolat]]* (Yle TV2) ja lastensarjassa *[[JUU EI]]* (Yle TV2). Lisäksi Salmella on ollut rooleja elokuvissa *[[Kelle kellot soivat]]*, ''Elämä lyhyt, Rytkönen pitkä'', *[[Kummelin Jackpot]]* ja *[[Aleksis Kiven elämä]]*.

## Filmografia
### Elokuvat

### Televisiosarjat

## Lähteet

## Aiheesta muualla
* 
*
The Esquires

**The Esquires** on suomalainen rautalanka- ja popyhtye, joka perustettiin Helsingissä pääsiäisenä 1962. Tuolloisessa kokoonpanossa soittivat Eero Raittinen (rummut), Jussi Raittinen (komppikitara), Reijo Bergström (soolokitara) ja Kari Bergström (basso), jonka korvasi pian vanha rockpioneeri Jorma Kalenius.

Vuoden 1963 toukokuussa yhtye levytti ensimmäisen singlensä, joka oli rautalankaversio Tapio Rautavaaran rallista "Juokse sinä humma"'. Lokakuussa Raittiset lähtivät The Soundsiin ja heidän tilalleen tulivat Timo Jämsen (oikealta nimeltään Keijo Ahola) ja Petteri Snell. Soittamisen lisäksi myös Bergström, Jämsen ja Kalenius alkoivat laulaa. Yhtye levytti vuosien 1964–1965 välisenä aikana seitsemän Reino Helismaan Beatles-käännöstä, joista suosituin oli heinäkuussa 1964 levytetty "Maailma ilman rakkautta". Omien levyjensä lisäksi The Esquires soitti muun muassa Lasse Mårtensonin levyllä "Nousevan auringon talo" ja vuonna 1965 Helsingissä konsertoineen Gene Vincentin taustayhtyeenä.

Snellin erottua yhtyeestä lokakuussa 1964 rumpalit vaihtuivat tiheään tahtiin. Vuonna 1966 yhtyeestä tuli Johnnyn taustayhtye ja se muutti nimekseen Frankies. Tässä vaiheessa Timo Jämsen lopetti muusikon uransa kokonaan. The Esquires soitti myös hetken aikaa Ritva Palukan taustayhtyeenä.

2000-luvulla The Esquires on soittanut erilaisissa Back to the Sixties -tapahtumissa kokoonpanolla Bergström, Jämsen, Pikkis Bertula ja Kakku Karjalainen. 

## Lähteet
Leo Strauss

**Leo Strauss** (20. syyskuuta 1899 – 18. lokakuuta 1973) oli amerikansaksalainen filosofi ja poliittinen ajattelija. Hän oli juutalaisesta perheesta, ja hän syntyi Kirchhainissa Saksan keisarikunnassa. Strauss muutti Yhdysvaltoihin vuonna 1937 ja toimi monissa yliopistoissa opettajana ennen kuolemaansa vuonna 1973. Hänen nimeään kantaa yhdysvaltalainen Leo Strauss -palkinto, jonka myöntää American Political Science Association.

Straussin ajattelun keskeinen vaikuttaja oli Platon, jonka tavoin Strauss katsoi, että jotkut on tarkoitettu johtoasemaan, toiset johdettaviksi. Platonista Strauss kuitenkin erosi siinä, että hänen mielestään johtajiksi kaikkein sopivimpia ovat sellaiset henkilöt, jotka mieltävät ainoaksi luonnolliseksi oikeudeksi vahvemman oikeuden itseään heikompien hallintaan eivätkä pidä moraalisuutta todellisuudessa olemassa olevana asiana. Platon sen sijaan vaati johtajilta vallan houkutusten karttamisen kannalta riittävän korkeaa moraalia.

Straussin mielestä uskonto on yhteiskuntaa koossa pitävä voima. Hän piti maallistunutta yhteiskuntaa erityisen huonona, koska siihen liittyvät yksilökeskeisyys, liberalismi ja relativismi saattavat kannustaa toisinajatteluun, joka puolestaan straussilaisen ajattelun mukaan vaikuttaa voimakkaan kielteisesti yhteiskunnan kykyyn muualta tulevien uhkien ehkäisemisessä.

Straussin opin mukaan poliittisella järjestelmällä täytyy olla ulkopuolinen uhka, jotta se voi pysyä vakaana ja yhtenäisenä. Jos uhkaa ei löydy, se pitää keksiä. 

*[[New York Times]]issa* ja *[[The New Yorker]]issa* ilmestyi toukokuussa 2003 artikkeleita, joiden mukaan monet George W. Bushin hallinnon tärkeimmät henkilöt ovat Leo Straussin ajattelun kannattajia. Kirjoitusten mukaan apulaispuolustusministeri Paul Wolfowitz on heistä merkittävin. 

## Kirjallisuutta
* *[[Kulttuurivihkot]]* 2–3/2003
* Drury, Shadia: *Leo Strauss and the American Right* (1999)

## Aiheesta muualla
* 
*Koikkalainen, Petri: Leo Strauss ja Amerikka filosofisena kansakuntana.*niin & näin* 2/1999, 48–51.
Jihlava

**Jihlava**  () on kaupunki Tšekissä. Jihlava-joen () rannalla sijaitseva kaupunki on Vysočinan läänin keskus. Jihlavassa asui vuoden 2020 arvion mukaan 51&nbsp;216 asukasta.

Kaupunki sijaitsee Määrin ja Böömin historiallisella rajalla. Kaupungin historia onkin useiden eri vallanpitäjien värittämä: eri aikakausina kaupunkia ovat pitäneet vallassaan niin Ruotsi, Baijeri, Preussi kuin Saksakin.

1200-luvulla Jihlavassa kaivettiin hopeaa. Se on Tšekin vanhin kaivoskaupunki. 1600-luvulle tultaessa kangaskauppa oli noussut tärkeäksi elinkeinoksi. 1800-luvulla kaupunkiin perustettiin tupakkatehdas ja myöhemmin Jihlavaan kehittyi ajoneuvoteollisuutta.

Vuoteen 1945 Jihlava oli Tšekkoslovakian toiseksi suurin saksankielisen väestön keskittymä. Muutamia viikkoja ennen toisen maailmansodan loppua kaupungin saksalaisväestö karkotettiin ja arvioiden mukaan satoja ihmisiä kuoli häädön yhteydessä.

Kaupunki tunnetaan myös itävaltalaisen säveltäjä Gustav Mahlerin lapsuuden kotikaupunkina. Mahlerin vanhemmat ja sisarukset on haudattu kaupungin juutalaiselle hautausmaalle.

## Lähteet

## Aiheesta muualla

* Jihlavan viralliset verkkosivut
Wolfram von Eschenbach

**Wolfram von Eschenbachia** (1160/80–1220) pidetään yhtenä suurimmista keskiaikaisista saksalaista runonlaulajista. Hän jätti jälkeensä useita tunnettuja, "kertomuksellisia runoja", joista tunnetuin on *Parzival* (nyk. Parsifal), joka perustuu Chrétien de Troyes’n *Le conte del Graal* -nimiseen teokseen ja ehkä myös toiseen, tuntemattomaan, lähteeseen. Sen pohjalta on muun muassa Richard Wagner säveltänyt samannimisen oopperan. Eschenbach kuului köyhtyneeseen baijerilaiseen ritarisukuun.

Von Eschenbachin elämästä tiedetään kovin vähän. Edes syntymäpaikkaa ei tiedetä. Hänen epäillään olleen baijerilaisen, sillä hän mainitsee Parsifalissa *wir Beier*, 'me baijerilaiset'. Lisäksi hän mainitsee olevansa lukutaidoton, jota nykyaikana ei uskota, vaikka se ei liene ollut mahdotonta. Häntä pidettiin jo keskiajalla suurena mestarina.

Eschenbachin teosten aiheet ovat peräisin keskiaikaisesta ranskalaisesta ritarirunoudesta, mutta hän käsitteli aiheita vapaasti. Keskeneräisiksi jäivät hänen *Parzivalin* lisäksi kirjoittamat muut eeppiset teokset, ranskalaisen sankarirunoelman *La bataille d’Aliscansin* mukaelma, joka on kertomus Orangen maakreivistä Willehalmista, ja rakkaustarina *[[Titurel]]*. Lisäksi hän kirjoitti rakkauslauluja, joista tunnettuja ovat päivälaulut.

## Lähteet

## Kirjallisuutta
* 

## Aiheesta muualla

* http://runotietokanta.kaupunginkirjasto.lahti.fi/fi-FI/PoemList.aspx?AuthorID=c4941eff-54e9-45f2-9163-20091f6baf80 
* http://www.arthis.jyu.fi/kirjallisuushistoria/index.php/10_keskiaika/3_miehuus_ja_ritarit/keskiaika_1304.htm 
* http://www.aikakone.org/leena/camelot.htm
Tasasuuntaaja

**Tasasuuntaaja** on sähkötekniikan ja elektroniikan komponentti tai ratkaisu, joka muuttavat vaihtovirran (sykkiväksi) tasavirraksi. Tasasuuntauskytkennät voidaan jakaa puoli- ja kokoaaltotasasuuntauskytkentöihin. Kokoaaltotasasuuntaaja hyödyntää vaihtojännitteen molemmat puolijaksot, puoliaaltotasasuuntaaja vain toisen.

Nykyaikaisissa elektroniikkalaitteissa tasasuuntaaminen toteutetaan lähes poikkeuksetta diodeilla, jotka voivat komponenttina olla valmiita nelinapaisia kokoaaltotasasuuntaussiltoja, eli diodisiltoja, eli tasasuuntaajia (tasasuuntaussilta, siltatasasuuntaaja).

Tasasuuntaamisen yleisin sovelluskohde on elektroniikkalaitteiden virtalähteessä vaihtojännitteen muuttaminen tasajännitteeksi.

Tasasuunnatun tasavirran sykkimistä voidaan vähentää kondensaattorin ja/tai kelan avulla, sekä jännitteensäätöratkaisuilla.

## Historia

Historiallisesti ensimmäinen käyttökelpoinen tasasuuntaaja oli diodiputki.

Jo ennen diodiputkea oli käytettävissä 'kidediodi', eli  kidekoneissakin käytetty lyijyhohdediodi. Lyijyhohdediodi ei kuitenkaan ollut kelvollinen merkittävien virtojen käsittelemiseen ja tasasuuntaajan historia alkoikin vasta diodiputken keksimisestä vuonna 1902; Diodiputken keksijä John Ambrose Fleming loi myös koko elektroniikan käsitteen.

Puoli vuosisataa sitten käyttöjännitteen tasasuuntaus esimerkiksi radiovastaanottimissa toteutettiin seleenitasasuuntaajalla.

Sähköjunien ja raitiovaunujen sähkönsyöttöjärjestelmissä käytettiin vielä 1970-luvulla yleisesti elohopeatasasuuntaajia.

Ensimmäisiä puolijohdediodeja olivat germaniumdiodit.

Nykyään kulutuselektroniikassa käytetään tasasuuntauksessa piidiodeja tai Schottky-diodeja siltakytkettynä.

Suurtehoratkaisuissa käytetään nykyään muun muassa tyristoreja.

## Puoliaaltotasasuuntaus

Yksinkertaisin tasasuuntaaja on puoliaaltotasasuuntaaja, joka voidaan rakentaa yksittäisestä diodista, jännitelähteestä sekä kuormasta. Sähkövirta pääsee kulkemaan diodin läpi vain toiseen suuntaan. Piirin huono puoli on, että se voi hyödyntää vaihtovirrasta vain joka toisen pulssin.

## Kokoaaltotasasuuntaus

Kokoaaltotasasuuntaus voidaan toteuttaa neljän diodin *diodisillalla*:

Virta kulkee aina kahden diodin läpi kerrallaan. Neljän diodin siltoja on saatavana valmiiksi paketoituna komponentteina.
Tätä kytkentää kutsutaan myös Graetz-kytkennäksi. Diodi-sillan keksi alunperin Karol Pollak 1895.

Mikäli käytettävissä on keskiulosotolla varustettu muuntaja, voidaan kokoaaltotasasuuntaus toteuttaa myös kahdella diodilla:

Kytkennän etuna on pienempi jännitehäviö neljän diodin siltaan verrattuna.

## Tarkka tasasuuntaaja

Tavallisessa teholähdekäyttöön tarkoitetussa tasasuuntaajassa osa jännitteestä häviää diodi(e)n kynnysjännitteeseen. Mittaussovelluksia varten voidaan diodin ja operaatiovahvistimen avulla toteuttaa myös tarkempi kytkentä, jolla ei ole diodin kynnysjännitteen aiheuttamaa häviötä, kuten tavanomaisilla tasasuuntauskytkennöillä.

## Katso myös

*Elohopeatasasuuntaaja
*Diodi
*Kaskadi (elektroniikka)
*Vaihtosuuntaaja

## Lähteet

## Aiheesta muualla
Olivier Panis

**Olivier Panis** (s. 2. syyskuuta 1966) on ranskalainen autourheilija. Hän saavutti Formula 1 -sarjassa yhden voiton. Hänen managerina toimi Didier Coton.

## Ura
Panis nousi F1:een voitettuaan 1993 FIA:n F3000-sarjan. Hänen managerinsa osti paikan Ligierillä, joka ei enää tuolloin ollut sarjan kärkipään autoja. Panis ajoi toiseksi Saksan GP:ssä 1994 ja Australiassa 1995. Portugalin GP:ssä 1994 hänet hylättiin. Monacon Grand Prix'ssä 1996 Panis nousi 14. lähtöruudusta voittajaksi kärkikuljettajien keskeytysten ansiosta. Voitto jäi Panisin ainoaksi.

Panis ajoi vuoden 1997 Kanadan GP:ssä päin betoniseinää Prost-autollaan. Hän pääsi ajamaan tallissa vielä kauden kolmessa viimeisessä kisassa, mutta kaudet 1998 ja 1999 sujuivat niin Panisilta kuin koko tallilta heikosti. Panisin manageri kuoli 1999 ja tilalle tuli suomalainen Keke Rosberg. Rosbergin manageroimana Panis sai paikan McLarenin testikuljettajana kaudelle 2000. McLarenilla Panis todisti nopeutensa olevan tallella ja palasi F1-sarjaan 2001, mutta tällä kertaa BARille, jossa hän ajoi keskinkertaisella menestyksellä kaudet 2001–2002.

Kaudella 2003 Panis siirtyi Toyotalle Mika Salon tilalle, mutta tilanne ei parantunut. Kausi 2004 oli Panisin viimeinen, ja hänen viimeiseksi kisakseen jäi Japanin GP. Formula 1 -sarjassa ei ollut nyt mukana yhtään ranskalaista ensimmäistä kertaa sitten 1960-luvun. F1-uransa päätyttyä Panis on ajanut testejä Toyotan F1 -tallille ja auttanut F1-auton kehitystyössä.

Panis on yksi niistä harvoista kuljettajista, jotka ovat saaneet ensimmäiset pisteensä palkintopallisijoituksella. Muita kuljettajia ovat muun muassa Jacques Villeneuve, Lewis Hamilton ja Kevin Magnussen.

Syyskuussa 2006 Panis ilmoitti jättävänsä Formula ykköset ja testaamisen ja siirtyvänsä kisakuljettajaksi johonkin muuhun sarjaan. Sittemmin hän on ajanut Le Mans Series -sarjassa.

Olivier Panista on myös sanottu "Jean Alesin seuraajaksi", koska Panisin tavoin myös Jean Alesi on ranskalainen ja hänkin saavutti vain yhden GP-voiton F1-luokassa. Molemmille kujettajille on yhteistä kansallisuuden lisäksi se, että kummatkin ajoivat F1-urallaan nelinkertaisen F1-maailmanmestarin ranskalaisen Alain Prostin perustamassa Prost Grand Prix -tallissa, Panis vuosina 1997–1999 ja Alesi vuosina 2000–2001.

Olivier Panisin poika Aurélien Panis on myös autourheilija.

## Formula 1 -tulokset

## Lähteet
* http://en.espnf1.com/bar/motorsport/driver/1168.html

### Viitteet

## Aiheesta muualla

* DriverDB-sivustolla
Farmi (televisiosarja 2004–2007)

**Farmi** oli suomalainen makasiinityyppinen nuortenohjelma, jota esitettiin kaksi kertaa viikossa YLE TV2:lla. Ohjelman juonsivat Nuutti Takkinen, Soheila Mikonen ja Juuso Pekkinen. Nuortenohjelmaan kuuluu seitsemän vakituista sarjaa. Syksystä 2006 lähtien ohjelma tunnettiin nimellä Superfarmi.

Sarjassa vieraili suomalaisia julkisuuden henkilöitä. Esimerkiksi syyskuussa 2006 *Farmissa* vieraili Negativen Jonne Aaron ja Lauri Markkula sekä *[[Idols]]*-finalisti Agnes Pihlava.

## Sarjat
* Popparin vapaapäivä
* Rokkarin äiti
* Angry Kid
* CO2
* Uutismix
* Hoota & Snoz
* Puhe Siitä
Juho Milonoff

**Juho Milonoff** (s. 26. helmikuuta 1974 Helsinki) on suomalainen näyttelijä. Hän johti KOM-teatteria 2014–2020.

Milonoff valmistui Teatterikorkeakoulusta 1998. Hän on näytellyt teatterissa, radiossa, elokuvissa sekä televisiosarjoissa. Milonoffilla on identtinen kaksosveli Tuomas sekä veljet Eero ja Aleksi Milonoff. Heidän isänsä on ohjaaja ja näyttelijä Pekka Milonoff, joka oli aiemmin KOM-teatterin johtajana. Juho Milonoff on naimisissa näyttelijä Vilma Melasniemen kanssa ja heillä on kaksi lasta. Tytär Aamu on myös näyttelijä.

## Filmografia
### Elokuvat

### Televisiosarjat

## Lähteet

## Aiheesta muualla
* 
*
Hunting Aircraft

**Hunting Aircraft** oli brittiläinen Gravesendissä toimiva lentokonevalmistaja, joka perustettiin vuonna 1933 nimellä **Percival Aircraft Co**. Vuonna 1936 siitä tuli Percival Aircraft Ltd ja yhtiö muutti toimintansa Lutoniin.

Yhtiöstä tuli vuonna 1944 osa Hunting Group-yritysryhmää. Yhtiön nimi muuttui muotoon **Hunting Percival Aircraft** vuonna 1954 ja lopulta **Hunting Aircraftiksi** vuonna 1957. Vuonna 1960 yhtiö yhdistettiin British Aircraft Corporationiin (BAC), josta tuli myöhemmin osa British Aerospace -yhtiötä. Nimi oli 2006 oli BAE Systems.

Yhtiö valmisti etenkin koulukoneita. Yhtiön tunnetuin kone oli Jet Provost.

## Yhtiön lentokoneita
*Percival Gull
*Percival Proctor
*Percival Prentice
*Percival Prince
*Percival Pembroke
*Percival P.56 Provost
*Hunting H126- STOL-koekone
*Hunting Percival Jet Provost
*BAC 1-11 (oli Huntingin aloittama suunnitelma, jonka toteutti BAC)

## Lähteet

## Aiheesta muualla

*Tietoja yhtiöstä
Hypermarketti

**Hypermarketti** on suurikokoinen kauppa, jonka pinta-ala on yleensä noin 10 000 neliömetriä. Hypermarketissa myydään yleisesti elintarvikkeita, asusteita, elektroniikkaa ja vapaa-ajan tuotteita. Hypermarketti yhdistää isokokoisen elintarvikeliikkeen, supermarketin, ja vastaavan isokokoisen kauppaliikkeen, tavaratalon, yhdeksi kokonaisuudeksi, josta asiakas voi kerralla ostaa kaiken tarvitsemansa. 

## Määritelmä
Päivittäistavarakauppa Ry määrittelee hypermarketin seuraavasti: ”Hypermarketti on monen alan tavaroita myyvä, pääosin itsepalveluperiaatteella toimiva vähittäismyymälä, jonka myyntipinta-ala on yli 2 500 neliömetriä.
Hypermarketissa elintarvikkeiden osuus on vähemmän kuin puolet kokonaispinta-alasta, mutta myynnin painopiste on päivittäistavaroissa. Hypermarketti voi sijaita kaupungin keskustassa, sen tuntumassa, kauppakeskuksessa tai muualla liikenteellisesti hyvin saavutettavassa paikassa.”

## Historia
Hypermarketti (ransk. *hypermarché*) on sinänsä vanha ajatus, mutta nykyaikaisen hypermarketin kehitys alkoi vasta sotien jälkeen. Euroopan ensimmäinen hypermarketti oli belgialaisen GB-ketjun vuonna 1961 Brysselin esikaupunkialueelle Auderghemiin avaama 9 100 neliömetrin myymälä. Vuonna 1963 ranskalainen kauppaketju Carrefour avasi ensimmäisen tämän kokoluokan liikkeensä lähelle Pariisia. Pian vastaavia liikkeitä alkoi nousta muuallekin, ja nykyään hypermarketteja on kaikkialla maailmassa.

## Hypermarketit Suomessa

Hypermarketit tulivat Suomeen 1970-luvun alussa. Suomen ensimmäinen hypermarketti oli joulukuussa 1970 avattu Anttila-ketjuun kuulunut Raketti Hämeenlinnassa. Toinen hypermarketti oli seuraavana vuonna avattu Elannon Maxi Espoon Leppävaarassa. Samoihin aikoihin perustettiin myös muun muassa edelleen toimivat hypermarkettiketjut S-ryhmän Prisma ja K-ryhmän K-Citymarket.

Nykyisin Suomessa on kaksi valtakunnallista hypermarkettiketjua: Prisma ja K-Citymarket. Lisäksi Minimani-ketjulla on Suomessa kuusi hypermarkettia. Vuonna 2007 myynniltään Suomen suurin hypermarkettiketju oli Prisma, jonka myynnin osuus oli 11,8&nbsp;%. K-Citymarket -ketjun osuus oli 10&nbsp;% ja Suomen Lähikaupan Euromarket-ketjun myynnin osuus oli 2,4&nbsp;%. Viimeinen Euromarket lopetettiin huhtikuussa 2017. Vielä 2000-luvun alussa Suomessa toimi useampia hypermarkettiketjuja, muun muassa Elannon Maxi ja Ruokamarkkinoiden Etujätti.

## Lähteet

## Aiheesta muualla
Sellerit

**Sellerit** eli **maustesellerit** (*Apium*) on sarjakukkaisiin (Apiaceae) kuuluva kasvisuku, jonka lajeja kasvaa luonnonvaraisina Euroopassa, Afrikassa, Aasiassa ja Etelä-Amerikassa. Sellerit ovat kaksi- tai monivuotisia kosteikkolajeja. Tunnetuin suvun lajeista on selleri (*Apium graveolens*), joka on kaupallisesti merkittävä vihannes.

## Lajeja
Sellereihin kuuluu noin 25 lajia.
**[[Apium australe]]*
**[[Apium filiforme]]*
**[[Selleri|Apium graveolens]]* – selleri eli ruokaselleri eli mausteselleri
**[[Tulvaselleri|Apium inundatum]]* – tulvaselleri
**[[Amerikanselleri|Apium leptophyllum]]* (syn. *Cyclospermum leptophyllum*) – amerikanselleri
**[[Koiranselleri|Apium nodiflorum]]* (syn. *Helosciadium nodiflorum*) – koiranselleri
**[[Apium prostratum]]*
**[[Juurtoselleri|Apium repens]]* – juurtoselleri

## Lähteet

## Aiheesta muualla
* Suomen Lajitietokeskus: Sellerit (maustesellerit) – ''Apium''
*Savela M: Sellerit (''Apium'')
*Integrated Taxonomic Information System (ITIS): ''Apium'' 
*United States Department of Agriculture (USDA): ''Apium'' 
*Flora of China: ''Apium''
Britannian Grand Prix 1950

**[[Britannian Grand Prix]] ** oli Formula 1 -historian ensimmäinen MM-osakilpailu. Kilpailu oli Giuseppe "Nino" Farinan ja Alfa Romeon hallintaa. Kilpailu järjestettiin lauantaina 13. toukokuuta Silverstonen radalla. Osakilpailuun osallistui 22 kuljettajaa, joista yksi karsiutui ennen kisaa. Farina saavutti hattutempun (paalupaikka, nopein kierros, voitto).

## Osallistujat

## Tulokset

### Aika-ajo

### Lähtöruudukko

### Kilpailu

### Nopeimmat kierrokset

### Johdetut kierrokset

## Pistetilanne 1. kisan jälkeen
### Kuljettajat

### Tallit (epäviralliset)

## Muuta
* Ensimmäinen Formula 1 -osakilpailu.
* Ensimmäinen Formula 1 -sarjan Britannian osakilpailu.
* Giuseppe Farinan ensimmäinen voitto.
* Alfa Romeon ensimmäinen voitto.

## Lähteet
Plastron

**Plastron** on huivimainen, kaulaan ja rinnalle kravatin tavoin tuleva miesten asuste. Sitä käytetään juhlapukeutumisessa šaketin kanssa. Plastronin yleisin käyttö on nykyään häissä sulhasen pukeutuessa  šakettiin. Se kuuluu myös kouluratsastuksen kilpailuasuun. Plastron valmistetaan joko itse sidottavana tai valmiiksi sidottuna versiona.  

Alun perin plastronit valmistettiin kuviollisesta silkistä, mutta nykyään valtaosa Suomessa myytävistä plastroneista on polyesteriä. Plastronin ulkomuotoon kuuluu olennaisesti myös koristeellinen solmioneula, joka pitää taiteltavan plastronin siivekkeet kiinnitettynä.

Plastron on muunnos aiemmasta kravattimallista, joka levisi laajalle 1800-luvulla. Beau Brummelin aikaan nämä vahvasti tärkätyt pellavakravatit sidottiin koristeellisesti pystykauluspaidan ympärille. 1880-luvulla eurooppalaiset ylemmän keskiluokan miehet alkoivat käyttää väljemmin sidottua kravattimallia muodollisissa päivätapahtumissa. Plastronia käytettiin lievetakin ja šaketin kanssa asusteena.

Plastron sai englanninkielisen nimensä "Ascot tie" kuninkaallisesta laukkakisasta, joka järjestetään yhä vuosittain Ascotissa, Englannissa. Plastron oli erittäin suosittu liikemiesten ja ylemmän keskiluokan keskuudessa 1800-luvun loppupuolelta 1900-luvun alkupuolelle.

Nykyisin plastron, usein helmipäisen solmioneulan kanssa,  on solmion vaihtoehto šaketin asusteena. Sitä käytetään myös ratsastuskilpailuissa tumman kisatakin alla. Nämä plastronit kiinnitetään yleensä tarralla eikä solmioneulaa käytetä.

## Lähteet

## Aiheesta muualla
Könölä

**Könölä** on maaseutukylä Torniossa Keminmaan rajalla, noin 22 kilometriä koilliseen kaupungin keskustasta. Kylän laajan peltoaukean halki virtaa Kaakamajoki. Kylän asukasluku vuonna 2005 oli 158. Läheiset kylät ovat Lautamaa, Arpela, Korpijärvi, Ruottala ja Kantojärvi sekä Keminmaan kunnassa Viitakoski.

Könölässä pidettiin vuonna 1994 vanhoillislestadiolaisten suviseurat.

## Lähteet

## Aiheesta muualla

* Arpelan kyläyhdistys ry
Seinäsammal

**Seinäsammal** (*Pleurozium schreberi*) on Suomen yleisin sammallaji, jota esiintyy koko maassa. Se kuuluu seinäsammalten sukuun ja kerrossammalten heimoon. Tieteellisen lajinimensä se on saanut eläin- ja kasvitieteilijä J.C. Schreberin mukaan.

## Ulkonäkö

Seinäsammalen punaiset varret ovat pystyjä ja ne haarovat sulkamaisesti. Sivuversot eivät ole kuitenkaan yhtä siistissä järjestyksessä kuin sulkasammalella. Lehdet ovat alle millimetrin pituisia, suoria ja tylppiä.

## Elinympäristö
Seinäsammal viihtyy kuivahkoissa, happamissa kasvupaikoissa ja karttaa lehtoja. Se kuuluu taigan tyyppilajeihin ja valtaa usein metsän pohjakerroksen itselleen tukahduttaen mm. jäkäliä.

## Käyttö
Seinäsammalta käytettiin aiemmin seinien tiivistämiseen, mistä se on suomenkielisen nimensäkin saanut. 

## Lähteet
*
### Viitteet
Malli

**Malli** voi tarkoittaa ainakin seuraavia asioita:
* Looginen malli eli loogisen kielen tulkinta (lauseen peruspropositioiden arvottaminen tosiksi tai epätosiksi)
* mallinne eli mallinnuksen tulos, todellisuuden osaa esittävä olio kuten käsitteellinen, kausaalinen tai matemaattinen malli
* malline eli kaavain, jota kutsutaan myös sapluunaksi
* malli eli henkilö, joka esittelee vaatteita tai muita tuotteita
* pienoismalli, alkuperäistä kooltaan huomattavasti pienempi kopio
* skeema, psykologiassa mielen sisäinen malli tosimaailmasta 
* tilastollinen malli
* Malli tai Mallı, sukunimenä:
** Yunus Mallı (s. 1992), saksalais-turkkilainen jalkapalloilija
Taku

**Taku** voi viitata seuraaviin asioihin:

## Paikkoja
* Taku (Saga), kaupunki Japanissa Sagan prefektuurissa
* Takun linnoitukset () Koillis-Kiinassa
* Takun jäätikkö, Alaskassa Yhdysvalloissa
* Taku (joki), Alaskassa Yhdysvalloissa

## Henkilöitä
* Taku Sugimoto, japanilainen kitaristi
* Taku Takahashi, m-flon, japanilaisen yhtyeen jäsen
* Taku Takeuchi, japanilainen mäkihyppääjä

## Muita merkityksiä
* Taku, fiktiivinen orava
* Taide- ja kulttuurialan ammattijärjestö, suomalainen ammattijärjestö
* Takut, pohjoisamerikkalainen kansa, joka luetaan yleensä osaksi tlingitejä.
Brain (tietokonevirus)

**Brain** eli **(c)Brain** on tietokonevirus, jota pidetään vanhimpana tunnettuna viruksena IBM PC -yhteensopiville. Brain on käynnistyslohkovirus, joka aloitti leviämisen tammikuussa 1986 levykkeillä.

Brain pyrki piiloutumaan levykkeille matkimalla DOSin toimintoja ja ilmoittamalla ettei koneessa ole virusta. Yleensä Brain muuttaa kiintolevyn nimeksi "(c) Brain". Sen kirjoittivat pakistanilaiset veljekset Basit ja Amjad Farooq Alvi vuonna 1986. Suomen ensimmäinen havainto viruksesta oli marraskuussa 1989 Tampereella. Brain pystyi kiertämään lopulliseksi luullun virustorjunnan, tarkistussumman. Se kätkettiin levykkeiden 512 tavun kokoiseen käynnistyslohkoon, jolloin jokainen levykettä käyttävä tietokone saastui. Kymmenen vuoden ajan virukset toimivat suurimmaksi osin juuri tällä tavalla.

## Lähteet

## Aiheesta muualla
* F-Secure viruskuvaus: Brain
* Brain: Searching for the first PC virus in Pakistan YouTubessa
Ambigrammi

**Ambigrammi** (lat. *ambi-* 'molemminpuoleinen' + kreik. *-gram* 'kirjoitus') on sana, joka voidaan lukea joko useammalla kuin yhdellä tavalla tai useammasta kuin yhdestä suunnasta. Kääntöambigrammi luetaan samalla tavoin 180 astetta käännettynä. Heijastusambigrammi luetaan samalla tavoin peilikuvanaan.

Ambigrammit ovat vanha keksintö. Tunnettuja ambigrammimerkkejä ovat esimerkiksi daavidintähti, jin ja jang -merkki sekä hakaristi. Ambigrammit ovat myös keskeisessä roolissa Dan Brownin romaanissa *[[Enkelit ja demonit]]* vuodelta 2000. Kirjan ambigrammit on suunnitellut yhdysvaltalainen taiteilija John Langdon, jonka mukaan kirjan päähenkilö Robert Langdon on nimetty.

## Lähteet

## Aiheesta muualla

* Ambigrammeja John Langdonin kotisivuilla
Hughes (Alaska)

**Hughes** on pieni kaupunki Alaskassa. Sen asukasluku oli 78 väestönlaskennassa vuonna . Näistä 78,21% edusti etnisesti Amerikan alkuperäiskansoja.

## Lähteet

## Aiheesta muualla

* Hughes Google Localissa
Seurakuntapastori

**Seurakuntapastori** (lyhennetään srk-past.) on Suomen evankelis-luterilaisessa kirkossa seurakunnan tai seurakuntayhtymän papin virka. Viran kelpoisuusehtona on teologian maisterin tutkinto ja pappisvihkimys. Seurakuntapastorin virkanimike korvasi vuoden 1994 kirkkolakiuudistuksessa entiset virallisen apulaisen ja ylimääräisen apulaisen virkanimikkeet. Virka on virkamiesoikeudelliselta luonteeltaan "apupapin" kaltainen, mikä näkyy virantäyttömenettelyssä ja siinä, että seurakuntapastorin viran hoitaja voidaan periaatteessa tuomiokapitulin määräyksellä siirtää toiseen seurakuntaan.

Seurakuntapastorin virkaa hoidetaan virkamääräyksellä, jonka hiippakunnan tuomiokapituli antaa papille. Seurakunnalla on oikeus antaa lausunto virkamääräyksestä ennen sen antamista. Seurakuntapastorin virka, toisin kuin kappalaisen virka, voidaan täyttää ilman viran julkista auki julistamista.

Seurakuntapastorin viran tehtävät eivät välttämättä nykyään eroa kappalaisen viran tehtävistä. Merkittävin ero on virkoihin vaadittavassa vähimmäispätevyydessä. Seurakuntapastorin virkaan voi hakea myös teologian maisteri, jolla ei ole pappisvihkimystä. Valituksi tultuaan tuomiokapituli lyhyen ns. ordinaatiokoulutuksen jälkeen vihkii hakijan papiksi. Sen sijaan kappalaisen virkaan voi hakea vain kokenut pappi, joka on seurakuntapastorin työn ohessa suorittanut kappalaisen viran pätevöitymisopintoina *[[Pastoraalitutkinto|pastoraalitutkinnon]]*. Yleensä sen suorittamiseen seurakuntapastorin työn ohessa menee noin neljä vuotta. 

## Katso myös

*Aluekappalainen

## Lähteet
Olenegorsk

**Olenegorsk** (, ) on noin 23&nbsp;000 asukkaan kaupunki ja samannimisen kaupunkipiirin keskus Murmanskin alueella Pohjois-Venäjällä Kuolan niemimaan keskiosassa.

Olenegorsk on Muurmannin radan varrella 112 km Murmanskista etelään. Kaupungissa siitä eroaa haararata Montšegorskiin. 

## Rautakaivos
Kaupungin talous perustuu paljolti rautakaivokseen ja sen malmin rikastukseen. Kaivos sijaitsee muutaman kilometrin radasta länteen.

Olenegorskin rautakaivos oli alun perin avolouhos. Avolouhos on kolme kilometriä pitkä ja 390 metriä syvä. Enää avolouhosta ei syvennetä, eikä siitä juurikaan oteta malmia. Vuonna 2005 avolouhoksen puolivälistä aloitettiin kaivostunnelin louhinta. Kaivostunneli yltää viiden kilometrin syvyyteen. Malmivarantojen on arvioitu riittävän vielä 30 vuotta. Kaivosta hallinnoi kaivosyhtiö Olcon.

## Sotilaallinen merkitys
Kaupungin itäpuolella Permusozero-järven takana on Olenjan sotilaslentotukikohta ja siihen liittyvä Vysokin (Высокий) taajama. Lentotukikohta on saanut uutta merkitystä 24. helmikuuta 2022 aloitetun Ukrainan erikoissotilasoperaation aikana. Kun Ukrainan asevoimat ovat kyenneet iskemään lennokeilla syvälle Venäjän federaation alueelle, ovat Venäjän asevoimat vetäneet mm. Engels-2 -tukikohtastaan mm. stategisia Tupolev Tu-160-pommituslentokoneita Olenjan lentotukikohtaan. Keväällä 2024 Google Earthin ilmakuvassa niitä näkyi lentoasemalla 30 yhdessä kolmen sotilashelikopterin kanssa. Yksi Tu-160 kykenee kantamaan kahdeksan Kinzhal- ilmasta-maahan -ohjusta.

Olenegorskissa on ohjustentorjuntaan liittyvän varhaisvaroitusjärjestelmän osana tutkajärjestelmä. Tutka-asema rakennettiin kylmän sodan aikana vuosina 1963–1976. Tutkan antennisto on Y:n muotoinen 200 metriä pitkä ja 20 metriä korkea. Sen avulla voidaan tehdä havaintoja jopa viiden tuhannen kilometrin päästä.

## Kaupunkipiiri ja sen asutuskeskukset

Olenegorskin kaupungin (23 072 as.) lisäksi Olenegorskin kaupunkipiirissä  (*Gorodskoi okrug gorod Olenegorsk s podvedomstvennoi territoriei*) asui vuoden 2010 väestönlaskennan mukaan yhteensä 6 949 maaseudun asukasta.

Aiemman tilaston (2005) mukaan maaseutukylien asukasjakauma oli:
* Vysoki  – 8092 asukasta
* Laplandijan asema  – 143 asukasta
* Jagelnyi Borin asema  – 3 asukasta
* Putevyje usadby 1331 km  – 1 asukas
* Imandra – 68 asukasta (tullaan lakkauttamaan)

## Lähteet

## Aiheesta muualla
* Kaupungin sivusto 
* Kaupunkikartta
* Epävirallinen kaupunkisivusto
Superego (albumi)

**Superego** on suomalaisen popyhtye Egotripin vuonna 1997 julkaistu toinen studioalbumi. Albumin tunnetuin kappale lienee ilmestyessään hitiksi noussut "Unihiekkaa". Muita tunnettuja kappaleita ovat: "Se on tosi jees", "Tänään ei kukaan vastaa" ja "Lydia". 

Albumi nousi Suomen virallisen listan sijalle 32.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Mikki Kauste – laulu, kosketinsoitin
* Knipi – kitarat, Laulu
* Skele – kitarat, aulu
* Aakku – basso
* Pide – rummut, taustalaulu

## Singlet
* ”Se on tosi jees (1996)
# Se on tosi jees
# Se on tosi jees (Kertakäyttöversio)

* ”Lydia” (1997)
# Lydia
# Lydia – Andante ma non troppo

* ”Unihiekkaa” (1997)
# Unihiekkaa
# Pako aavekaupungista

* ”Tänään ei kukaan vastaa” (1997, promo)
# Tänään ei kukaan vastaa

* ”Ympyrä” (1997)
# Ympyrä
# Teinikuningatar (Japan edit)

## Aiheesta muualla
* ''Superego'' discogs.com -sivustolla

## Lähteet
Carte du Ciel

**Carte du Ciel** ("Kartta taivaasta") oli kansainvälinen projekti, jonka tarkoituksena oli mitata miljoonien tähtien paikat taivaalla erittäin tarkkaan. Projektiin kuuluneet himmeimmät tähdet olivat luokkaa 11 tai 12 magnitudia. Englanninkielessä sitä kutsuttiin toisinaan nimellä **Astrographic Chart**.

Sen aloitti vuonna 1887 Pariisin observatorion johtaja Amédée Mouchez, joka oli huomannut uuden valokuvaustekniikan mullistavuuden tähtikarttojen luomisessa. Hän suunnitteli projektin, jossa koko taivas kuvattaisiin 22&nbsp;000:lla valokuvauslevyllä. Jokaisen levyn tuli kattaa 2&deg;&times;2&deg; kuvan taivaasta. Projektiin kuului myös useita observatorioita ympäri maailmaa, joille jokaiselle annettiin tehtäväksi kuvata tietty osa taivaasta.

Työ koostui kahdesta osasta. Ensin tähtitieteilijät määrittivät tarkat paikat useille viitetähdille eri puolilla taivasta seuraamalla niiden meridiaanin ylitystä. Toisessa vaiheessa tähtitieteilijät ottivat kuvia valokuvauslevyille, jonka jälkeen tähtien tarkat paikat laskettiin mahdollisimman tarkkaan levyiltä. Laskut suoritettiin käsityöllä ilman tietokoneita. Laskijat mittasivat käsin jokaisen tähden paikan suhteessa useisiin viitetähtiin samalla levyllä. Näistä mittauksista pystyttiin laskemaan tähtien rektaskensio ja deklinaatio.

## Tulokset

Vuosikymmenien työ käytettiin kansainvälisesti ennen kuin projekti syrjäytettiin  nykyaikaisilla tähtitieteen tekniikoilla. Projekti ei koskaan valmistunut, vaikka katalogi julkaistiin 1959.

Yhtenä ongelmista oli, että työhön meni huomattavasti kauemmin kuin oli laskettu. Esimerkkinä Algerian observatorio, joka oli projektin aktiivisimpia osallistujia, valmistui vasta vuonna 1919. Alkuperäisen suunnitelman mukaan ohjelman piti kestää vain 10&ndash;15 vuotta.

Helsingin yliopiston Observatorion työtä johti Anders Donner. Observatorion
osalla oli deklinaatioväli +39...47 astetta. Kaikki 1&nbsp;008 luettelolevyä saatiin otetuiksi vuoden 1896 kevääseen mennessä. Niistä valmistettiin kahdeksan niteen tähtiluettelo, joista viimeinen ilmestyi 1937. Niteissä oli 4&nbsp;224 sivua. Niissä oli 284&nbsp;663 tähden paikkaa.

Ohjelman avulla löydettiin joitakin kaksoistähtiä ja tähtiä, joilla oli huomattavan suuri ominaisliike, mutta muuta erityisen huomattavaa siitä ei hyödytty, tähtien tarkkojen paikkojen lisäksi.
Maksasammalet

**Maksasammalet** (*Marchantiophyta*) on yksi kasvikunnan kaarista. Aiemmassa luokittelussa maksasammalet oli kaari sammalten alakunnassa. Ne ovat pieniä sekovartisia tai lehdellisiä kasveja. Niiden lehdissä ei ole keskisuonta. Suomessa elää 231 maksasammallajia, koko maailmassa lajeja on yhteensä 6&nbsp;000-8&nbsp;000.

Ne kasvavat yleensä maanpinnalla, joskus kallion tai puun kyljessä. Ne ovat ilmeisesti saaneet nimensä antiikin aikaisesta uskomuksesta, että niitä voisi käyttää maksavaivojen parantamiseen.

Maksasammalet jaetaan kolmeen luokkaan teilisammaliin, maksasammaliin ja aitomaksasammaliin. Teilisammalten luokkaan kuuluu Suomessa havaituista lajeista vain hävinnyt teilisammal (*Haplomitrium hookeri*).

Suomessa kasvavia maksasammalia ovat esim.:

* Keuhkosammal (*Marchantia polymorpha*)
* Isokorallisammal (*Ptilidium ciliare*)
* Isokastesammal (*Plagiochila asplenioides*)
* Rahkanäivesammal (*Mylia anomala*)
* Hetealvesammal (*Chiloscyphus polyanthos*)
* Purokaltiosammal (*Harpanthus flotovianus*)
* Nevaruoppasammal (*Gymnocolea inflata*)

## Katso myös
* lehtisammalet
* sarvisammalet

## Lähteet

## Aiheesta muualla
* Suomen ympäristökeskus: Suomen sarvi- ja maksasammalten nimiluettelo
Dirac

**Dirac** voi viitata muun muassa seuraaviin:

## Henkilöitä

* Paul Dirac (1902–1984), brittiläinen teoreettinen fyysikko, yksi kvanttimekaniikan kehittäjistä, Nobelin fysiikanpalkinnon saaja
* Gabriel Andrew Dirac (1925–1984), brittiläinen matemaatikko, Paul Diracin poikapuoli

## Fysiikan ja matematiikan käsitteitä

* Diracin deltafunktio
* Diracin kuva
* Diracin matriisit
* Diracin meri
* Diracin mitta
* Diracin vakio
* Diracin yhtälö
* Fermin–Diracin statistiikka

## Muita merkityksiä
* Dirac, kunta Charenten departmentissa, Ranskassa
* Dirac, koodekki
* 5997 Dirac, asteroidi
Vaikeasti tapettava

**Vaikeasti tapettava** (*Hard to Kill*) on vuonna 1990 ensi-iltansa saanut yhdysvaltalainen toimintaelokuva. Elokuvan ohjasi Bruce Malmuth ja pääosassa on Steven Seagal. Elokuva tuotti Yhdysvalloissa noin 47,4 miljoonaa dollaria.

## Juoni

Seagalin esittämä poliisi, Mason Storm saa selville, että senaattori Vernon Trent on syyllinen edellisen senaattorin traagiseen kuolemaan, johon myös muutama poliisi on sotkeutunut. Jonkin ajan kuluttua hänen kotiinsa tulee muutama tappaja, jonka seurauksena Mason Stormin vaimo saa surmansa.

Ampumavälikohtauksessa Mason joutuu koomaan 7 vuodeksi ja hänen poikansa pääsee livahtamaan pakoon. Luotettavan ja kauniin sairaanhoitajan avulla Storm onnistuu pakenemaan sairaalasta. Pian Stormin toipumiskohu pääsee murhaajienkin korviin, jolloin alkaa pitkä pakomatka sairaanhoitajan kanssa.

## Näyttelijät

## Arvioita
*[[Video-opas|Video-oppaassa]]* vuodelta 1994 *Vaikeasti tapettava* saa kolme tähteä viidestä, mikä vastaa sanallista arviota ”hyvä”. *VideoHound’s Golden Movie Retriever* kehuu roolitöitä ja antaa elokuvalle kaksi tähteä neljästä.

## Lähteet

## Aiheesta muualla
* Leffatykin arvostelu elokuvasta 
* FilmGoerin arvostelu elokuvasta
Sarvisammalet

**Sarvisammalet** (Anthocerotophyta) ovat pieniä sekovartisia kasveja, jotka ovat saaneet nimensä sarvea muistuttavasta muodostaan. Suomessa kasvaa ainakin kaksi sarvisammallajia: sarvisammal eli musta sarvisammal (*Anthoceros agrestis*)  ja puikkosammal eli keltainen sarvisammal (*Phaeoceros carolinianus*), mahdollisesti myös *Anthoceros punctatus*. Euroopassa tavataan kahdeksan lajia jotka kuuluvat kolmeen eri sukuun.  Koko maailmassa lajeja arvioidaan olevan noin kaksisataa.

## Katso myös
* Lehtisammalet
* Maksasammalet

## Lähteet

## Aiheesta muualla
* Suomen Lajitietokeskus: Sarvisammalet – Anthocerophyta
* Global Biodiversity Information Facility (GBIF): Anthocerotophyta 
* UniProt: Taxonomy - Anthocerotophyta
* NRM.se  
*Anthoceros punctatus (kuva)
*Phaeoceros carolinianus  (kuva)
Lisa Ekdahl

**Lisa Ekdahl** (s. 29. heinäkuuta 1971) on ruotsalainen pop/jazz-laulaja ja muusikko. Hän on levyttänyt pääosin ruotsiksi, mutta on julkaissut myös muutamia englanninkielisiä albumeja.

## Diskografia
### Soololevyt
* 1994, *Lisa Ekdahl*
* 1996, *Med kroppen mot jorden*
* 1997, *Bortom det blå*
* 2000, *Sings Salvadore Poe*
* 2002, *Heaven Earth & Beyond (kokoelma)*
* 2003, *En samling sånger (kokoelma)*
* 2004, *Olyckssyster*
* 2006, *Pärlor av glas*
* 2009, *Give Me That Slow Knowing Smile*
* 2014, Look To Your own Heart
* 2017, När alla vägar leder hem

### Yhdessä muiden kanssa
* 1995, *When Did You Leave Heaven* (Peter Nordahl trion kanssa)
* 1998, *Back to Earth* (Peter Nordahl trion kanssa)
* 2001, *Kiss & Hug: From a happy boy* (duetto Lars H.U.G.:n kanssa laulussa "Backwards")

## Aiheesta muualla
* Virallinen kotisivu
* Lisa Ekdahl Fanpage
* Lisaland
Sarvisammal

**Sarvisammal** (*Anthoceros agrestis*) on sarvisammalten sukuun kuuluva laji.

## Ulkonäkö
Sarvisammal muistuttaa ulkonäöltään puikkosammalta. Se on yksikotinen ja sillä on usein itiöpesäkkeitä, jotka ovat kärkiosastaan mustia.

## Levinneisyys
Sarvisammalta kasvaa pohjoisella pallonpuoliskolla, lauhkealla vyöhykkeellä ja havumetsävyöhykkeen eteläosassa. Suomessa sitä on tavattu Ahvenanmaalta, Varsinais-Suomesta, Uudeltamaalta, Satakunnasta, Etelä- ja Pohjois-Hämeestä sekä Etelä- ja Pohjois-Savosta ja Pohjois-Karjalasta.

## Elinympäristö
Sarvisammal on ihmisen seurassa viihtyvä lyhytikäinen pioneerilaji. Se kasvaa paljaalla hienojakoisella maalla pellonojissa, kasvimailla ja peltoteillä.

## Lähteet

## Aiheesta muualla
* Laji.fi: Sarvisammal (''Anthoceros agrestis'')
* Luopioisten kasvisto: Sarvisammal (''Anthoceros agrestis'')
* Global Biodiversity Information Facility (GBIF): ''Anthoceros agrestis'' 
* UniProt: Taxonomy - ''Anthoceros agrestis''
Chris Cooper

**Christopher W. Cooper** (s. 9. heinäkuuta 1951 Kansas City, Missouri) on yhdysvaltalainen Oscar-palkittu näyttelijä.

Chris Cooper syntyi Missourin Kansas Cityssä lääkäri ja karjankasvattaja Charles Cooperille ja tämän vaimolle Mary Annille. Hän kävi Missourin yliopistoa Columbiassa pääaineinaan maatalous ja draama. Valmistumisensa jälkeen Cooper muutti New Yorkiin tavoitteenaan uranluonti.

Cooperin varhaisista rooleista huomattavimmat olivat osat John Saylesin elokuvassa *[[Matewan – kuoleman kaivos]]* ja minisarjassa *[[Vaarojen maa]]*. Cooper muistetaan etenkin elokuvista *[[Junakytät]]*, *[[Lone Star (vuoden 1996 elokuva)|Lone Star]]*, jossa hän on harvinaisessa pääosaroolissa vuosikymmeniä vanhasta jutusta syytettynä texasilaisena šeriffinä, ja *[[American Beauty]]*, jossa hän näyttelee kaapissa olevaa homofobista Yhdysvaltojen armeijan merijalkaväen everstiä. Hän sai parhaan miessivuosan Oscar-palkinnon ja Golden Globen elokuvasta *[[Adaptation. Minun versioni]]*.

## Filmografiaa

## Lähteet

## Aiheesta muualla
* 
* Chris Cooper: five best moments
Uhrijuhla (elokuva)

**Uhrijuhla** (*The Wicker Man*) on vuonna 1973 valmistunut brittiläinen kauhuelokuva. Genreksi sille on kauhun lisäksi määritelty myös jännitys, mysteeri, musikaali ja rikos. Se kertoo uskovaisesta poliisista, joka lähtee etsimään kadonnutta tyttöä pakanalliselle saarelle. Saaren asukkaita johtaa eriskummallinen lordi Summerisle (Christopher Lee). Saaren asukkaat väittävät, etteivät ole kuulleet mitään koko tytöstä. 

British Film Instituten valitsemat asiantuntijat äänestivät *Uhrijuhlan* vuonna 1999 yhdeksi kaikkien aikojen sadasta parhaasta brittielokuvasta. Elokuva myös jakoi mielipiteitä. *[[Helsingin Sanomat|Helsingin Sanomien]]* tv-sivulla 1986 Mikael Fränti tiivisti *Uhrijuhlan*: ”Kerronta on tylsää ja tarina yhtä hölynpölyä.”

Elokuvasta tehtiin vuonna 2006 kielteiset arvostelut saanut uusintaversio *[[The Wicker Man (vuoden 2006 elokuva)|The Wicker Man]]*.

## Roolit

## Lähteet

## Aiheesta muualla
* Malanin, Juho: The Wicker Man (Uhrijuhla, 1973). Elitisti, 1.2.2008.
* Wicker Man, The. Movie Censorship.
* The Various Version of The Wicker Man. Steve Phillips.
Heisimadot

**Heisimadot** (Cestoda) on laakamatojen (Platyhelminthes) luokka, jonka jäsenet elävät aikuisvaiheensa loisina selkärankaisten ruoansulatuskanavassa. Kehitysvaiheissaan heisimadoilla on välittäjinään väli-isännät. Ihmisen heisimadoista merkittävimmät ovat leveä heisimato eli lapamato (*Diphyllobothrium latum*), väkäpäinen heisimato (*Taenia solium*), jonka väli-isäntänä on sika, ja sileäpäinen heisimato (*Taenia saginata*), jonka väli-isäntänä on nauta.
''Anoplocephala perfoliata'' on ainoa Suomessa esiintyvä hevosen heisimato.

## Anatomia
Heisimadot ovat nauhamaisia, jaokkeellisia matoja, joilta puuttuu ruumiinontelo. Jaokkeet, proglottidit, ovat madon alkupäässä erilaistumattomia, mutta siirryttäessä kohti madon loppupäätä niihin kehittyvät sukuelimet. Lajista riippuen matojen jaokkeet ovat joko tyhjiä tai niissä on munia. Heisimadoilta puuttuu ruoansulatuskanava, ja niiden ravinnon sisäänotto tapahtuukin niiden ulkopinnan läpi. Ravinnon sisäänottoa edesauttaa matojen litteys, joka lisää imeytymispinta-alaa. Matojen hermosto muodostuu pääosassa sijaitsevasta hermosolmusta ja siitä jokaiseen jaokkeeseen lähtevästä hermosta. Kaikki heisimadot ovat hermafrodiitteja.

## Lähteet

## Aiheesta muualla
* Laji.fi: Heisimadot (''Cestoda'')
* ITIS: Cestoda 
* UniProt: Taxonomy - Cestoda 
* University of Michigan, Animal Diversity Web (ADW): Cestoda 
* Global Biodiversity Information Facility (GBIF): Cestoda
Descartesin neljän ympyrän lause

**Descartesin neljän ympyrän lauseen** mukaan neljän pareittain toistensa ulkopuolella olevien toisiaan sivuavien ympyröiden säteille r1, r2, r3, r4 on voimassa:

\sum_{i=1}^4 \frac{2}{r_i^2}=\left (\sum_{i=1}^4\frac{1}{r_i}\right )^2

Jos määritellään *k<sub>i</sub>*&nbsp;=&nbsp;1/*r<sub>i</sub>* (eli *k* on kaarevuus), niin lause saa muodon:

2\,(k_1^2+k_2^2+k_3^2+k_4^2)=(k_1+k_2+k_3+k_4)^2.
Linnut (täsmennyssivu)

**Linnut** voi tarkoittaa ainakin seuraavia asioita:
* linnut (*Aves*), höyhenpeitteisten, munivien ja pääasiassa lentokykyisten eläinkunnan selkärankaisten luokka
* *[[Linnut (Aristofanes)|Linnut]]* (*Ornithes*), Aristofaneen näytelmä
* *[[Linnut (elokuva)|Linnut]]* (*The Birds*), Alfred Hitchcockin ohjaama elokuva vuodelta 1963
* *[[Linnut (novelli)|Linnut]]* (*The Birds*), Daphne du Maurierin novelli
* ''Linnut'', suomalainen lintuharrastajien lehti
* *[[Linnut (televisioelokuva)|Linnut]]*, Tuotanto Oy Säihkyn tuottama draamadokumentti
* ”Linnut”, Rainer Frimanin vuonna 1989 levyttämä kappale
* *[[Linnut, linnut]]*, Hectorin musiikkialbumi vuodelta 1980

## Katso myös
* Lintu (täsmennyssivu)
Kylähullut

**Kylähullut** oli vuonna 2004 perustettu suomalainen punk rock- ja speed metal -yhtye. Yhtyeen levy-yhtiö oli Kråklund Records. Alexi Laiho ja Vesa Jokinen saivat idean yhtyeestä, kun Children of Bodom oli tekemässä cover-kappaletta Klamydian *[[Seokset]]-*EP:lle. Rumpali-basistiksi värvättiin aikaisemmin muun muassa Sinergyssä ja To/Die/Forissa soittanut Tonmi Lillman.

Maaliskuussa 2007 vähemmistövaltuutettu Mikko Puumalainen paheksui Kylähullujen kappaleen "Lisää persettä rättipäille" sanoitusta. Hänestä se oli selvästi muslimeja loukkaava ja huonoa makua osoittava. Puumalainen arvioi kuitenkin, että huonoa makua on perinteisesti Suomessa suojattu sananvapaudella ja että syytekynnystä kiihottamisesta kansanryhmää vastaan on pidetty korkeana.. 

Alexi Laiho kertoi elämäkerrassaan *Kitara, kaaos ja kontrolli* yhtyeen uran päättyneen Tonmi Lillmanin kuoltua helmikuussa 2012. Laiho kuoli joulukuussa 2020. Vesku Jokinen on ainoa elossa oleva yhtyeen jäsen.

## Jäsenet
* Vesku Jokinen – laulu
* Alexi Laiho – kitara, laulu
* Tonmi Lillman – rummut, basso

## Diskografia
### Studioalbumit
* 
* 

### EP:t
*
*

## Lähteet
* 

### Viitteet

## Aiheesta muualla
* Ylen Elävä arkisto: Kylähullujen Vesku ja Tonmi haastattelussa
* 
*
Hymnologia

**Hymnologia** on käytännöllisen teologian osa-alue joka tutkii virsiä ja hengellisiä lauluja monitieteisesti eri näkökulmia hyödyntäen. Tutkimuksen näkökulma voi olla joko historiallinen tai nykypäivään suuntautuva. 

Virsihistorian osalta tieteenala keskittyy etenkin virsien syntyyn ja kehitykseen. Virsiteoria sisältää virsille kuuluvien ominaisuuksien analyysin.   

Suomessa alan tutkijoita kokoaa yhteen Hymnologian ja liturgiikan seura.  
## Katso myös
* Hymnografia
* Kirkkomusiikki

## Kirjallisuutta
*  

## Lähteet